جان شیر خان

جان شیر خان (Jansher Khan) ایک عالمی نمبر 1 پروفیشنل پاکستانی اسکواش کھلاڑی ہیں۔ اپنے کیریئر کے دوران میں انہوں نے ورلڈ اوپن ریکارڈ آٹھ مرتبہ اور برٹش اوپن چھ مرتبہ جیتا۔
جان شیر خان کی ریٹائرمنٹ کے ساتھ اسکواش کے کھیل میں پاکستان کے تقریباً 50 سالہ تسلط کاخاتمہ ہو گیا۔
15جون 1969ء اسکواش کے عظیم کھلاڑی جان شیر خان کی تاریخ پیدائش ہے۔
جان شیر خان پشاور میں پیدا ہوئے تھے۔ ان کے والد بہادر خان پاکستان ایئر فورس سے وابستہ تھے اور ان کے دو بھائی محب اللہ خان جونیئر اور اطلس خان اسکواش کے کھیل سے وابستہ تھے۔ 1986ء میں جان شیر خان نے پہلی مرتبہ ورلڈ جونیئر اسکواش چیمپئن شپ جیتنے کا اعزاز حاصل کیا۔ 1987ء میں انہوں نے پہلی مرتبہ ورلڈ اوپن اسکواش ٹورنامنٹ اور 1992ء میں پہلی مرتبہ برٹش اوپن اسکواش ٹورنامنٹ جیتنے میں کامیابی حاصل کی۔ جان شیر خان 99 پروفیشنل ٹائٹلز جیتنے کا اعزاز رکھتے ہیں۔

حوالہ جات

بیرونی روابط 
 
 Career summary at Squashtalk.com
 Page at Squashpics.com
 Pakistan Squash – The Khan Supremacy Part VIII

1969ء کی پیدائشیں
بقید حیات شخصیات
پاکستانی مرد اسکواش کھلاڑی
پشتون شخصیات
تمغائے حسن کارکردگی وصول کنندگان
ستارۂ امتیاز وصول کنندگان
ہلال امتیاز وصول کنندگان
ویکی ڈیٹا سے مطابقت رکھنے والی مختصر تفصیل